open-index/open-wikipedia-markdown huggingface dataset:
Famke Janssenová

**Famke Janssenová** (; * 5. november 1964, Amstelveen, Holandsko) je holandská herečka, režisérka, scenáristka a bývalá módna modelka. Je známa aj vďaka svojej úlohe Jean Grey/Dark Phoenix vo sérií filmov *[[X-Men]]*.

## Životopis
Famke Beumer Janssenová sa narodila v roku 1964 v Amstelveene v Holandsku. Má dve sestry, režisérku Antoinette Beumerovú a herečku Marjolein Beumerovú. Po rozvode rodičov si sestry zmenili priezvisko na Beumer.

Okrem rodnej holandčiny hovorí Janssenová anglicky a francúzsky. Po maturite študovala na univerzite v Amsterdame rok ekonómiu a na začiatku 90. rokov sa študovala na Columbia University.

## Kariéra
V roku 1995 sa Janssenová objavila v prvom filme o Jamesovi Bondovi, kde hrala po boku Pierceho Brosnana, *GoldenEye*. Janssenová sa predstavila ako zvodná femme fatale, Xenia Onatopp. Koncom 90. rokov hrala vo filmoch ako *[[Fakulta (film)|Faculty]]*, *Deep Rising* a *[[Dom hrôzy (film)|House na Haunted Hill]]*.

V roku 2000 si zahrala superhrdinku Dr. Jean Gray vo filme od Marvel Studios, *[[X-Men]]*. Svoju rolu si zopakovala aj v druhej časti, v roku 2003. Za túto úlohu získala cenu Saturn Award za najlepšiu herečku vo vedľajšej úlohe.

Tiež sa pripojila k hereckému obsadeniu televízneho seriálu *Nip / Tuck* ako Ava Moore.

V roku 2011 natočila Janssen drámu *Bringing Up Bobby*. Napísala aj scenár k filmu, v ktorom hrali Milla Jovovič, Bill Pullman a Marcia Cross. V roku 2013 hrala zápornú postavu Muriel v dobrodružnom filme *[[Janko a Marienka: Lovci čarodejníc|Hansel & Gretel: Witch Hunters]]*.

V roku 2019 pôsobila ako porotkyňa filmového festivalu Tribeca.

## Osobný život
Janssenová bola vydatá v rokoch 1995 až 2000 za spisovateľa a režiséra Kipa Williamsona. 28. januára 2008 bola na protikorupčnej konferencii OSN v Nusa Dua na Bali vymenovaná za veľvyslankyňu pre integritu Úradu OSN pre drogy a kriminalitu.

## Iné projekty

## Externé odkazy
* 
* 

## Zdroj

Kategória:Holandskí herci
Kategória:Herečky, ktoré hrali Bond girls
Canadian Opera Company

**Canadian Opera Company** (skratka COC) je operný súbor sídliaci v kanadskom Toronte.

Súbor je hlavným producentom opery v Kanade a jedným z najväčších v Severnej Amerike.

## Dejiny
V roku 1946 bola založená Royal Conservatory Opera School. Z nej sa vyvinul súbor Opera Festival Company, ktorý fungoval pod Opera Festival Association. Názov Canadian Opera Company sa začal používať v roku 1958. Zo začiatku spolupracovala s Toronto Symphony.

Od roku 1960 sa spoločnosť volala Canandian Opera Association. Od roku 1977 sa súbor oficiálne volá Candian Opera Company. V júni 2006 spoločnosť otvorila novú divadelnú budovu Four Seasons Centre. V roku 2020 musel súbor zrušiť časť svojej sezóny kvôli COVID-19.

## Vedenie
Generálny riaditeľ je Alexander Neef, ktorý by mal odísť do parížskej opery. Alexander Neef strávil v COC 13 sezón ako generálny riaditeľ, jeho predchodcom bol Richard Bradshaw. Bradshaw bol generálnym riaditeľom od roku 1998.

## Galéria

Súbor:Four Seasons Centre - R Fraser Elliott Hall.jpg|Interiér Four Seasons Centre
Súbor:Four Seasons Centre, Toronto, Ontario (21217682644).jpg|Four Seasons Centre v noci


## Referencie

## Externé odkazy
* Oficiálna stránka súboru

Kategória:Divadlá v Toronte
Kategória:Opera v Kanade
Kategória:Operné divadlá
Kategória:Organizácie založené v 1950
Jana Bittó Cigániková

Mgr. **Jana Bittó Cigániková**, MBA, rod. **Opálená** (* 15. september 1983, Bratislava) je slovenská politička, od roku 2016 poslankyňa Národnej rady SR, kde aktuálne pôsobí aj ako členka Výboru NR SR pre zdravotníctvo. Je členkou strany Sloboda a Solidarita, kde pôsobí ako tímlíderka pre zdravotníctvo. Vybudovala sieť jaslí a škôlok a je matkou dvoch synov.

## Životopis
Narodila sa 15. septembra 1983 v Bratislave. Po ukončení základnej školy študovala na strednej škole odbor Technicko-informačné služby (19992004). Vysokoškolské vzdelanie nadobudla na Fakulte verejnej správy Vysokej školy ekonómie a manažmentu verejnej správy v Bratislave, odbor Manažment verejnej správy (20092014) a Central european management institute (Praha), odbor Manažment zdravotníctva (20162018).

V 20052006 sa zúčastnila jazykového pracovného pobytu vo Veľkej Británii. Po materskej dovolenke nastúpila v roku 2007 na post obchodného zástupcu pre Slovenskú legálnu metrológiu n.o. Následne pôsobila ako finančná poradkyňa pre Tatra banku a neskôr založila sieť súkromných jaslí a škôlok.

## Politická kariéra
Do strany Sloboda a Solidarita vstúpila v roku 2012, o rok neskôr úspešne kandidovala do krajského zastupiteľstva Bratislavského samosprávneho kraja. Po voľbách v roku 2016 sa stala poslankyňou NR SR a členkou Výboru NR SR pre zdravotníctvo. Počas pôsobenia v poslaneckom klube SaS sa venuje zdravotníctvu a stážuje v niekoľkých zdravotníckych zariadeniach a inštitúciách (nemocnice, poisťovne, ambulancie, lekárne). V roku 2020 obhájila svoj post poslankyne NR SR a zároveň sa stala predsedníčkou Výboru NR SR pre zdravotníctvo.

11. novembra 2022 bola ako predsedníčka výboru odvolaná, zostala však jeho členkou. Po odvolaní vyhlásila: „Politicky som rátala s tým, že budem odvolaná, nakoľko som terčom Igora Matoviča a OĽANO už nejakú dobu. Som rada, že dôvodom je práve môj boj za práva žien.“ Navrhnutie odvolania podal poslanec Martin Čepček (nezaradený), ktorý zdôvodnil, že Bittó Cigániková nemá „odborné ani osobné predpoklady na funkciu“ a že funkciou využíva na šírenie „progresívnej ideologickej agendy“. Návrh na odvolanie z 91 prítomných podporilo 67 poslancov, 22 bolo proti a 2 sa zdržali.

## Referencie

## Iné projekty

## Externé odkazy
* Osobná stránka
* Jana Cigániková – poslanecký profil na webe Národnej rady SR
* Blog na webe denníka SME

Kategória:Slovenské političky
Kategória:Politici SaS
Kategória:Poslanci NR SR (2016 – 2020)
Kategória:Poslanci NR SR (2020 – 2023)
Kategória:Absolventi Vysokej školy ekonómie a manažmentu verejnej správy v Bratislave
Kategória:Osobnosti z Bratislavy
Mapučé

**Mapučé** alebo **mapuče** alebo **mapuche** môže byť:
*(s veľkým M) Mapučovia
*(s malým m) araukánčina (prípadne hlavná podskupina araukánčiny), pozri araukánčina
Milan Husťák

Plukovník vo výslužbe MUDr. **Milan Husťák** (* 9. máj 1947, Stakčín† 7. júl 2020, Košice) bol významný slovenský, vojenský lekár, otorinolaryngológ.

## Životopis
Po nadobudnutí maturitného vzdelania v roku 1965, nastúpil na Lekársku fakultu Karlovej univerzity Praha, kde študoval vo Vojenskom lekárskom, výskumnom a doškoľovacom ústave v Hradci Králové. Štúdium úspešne absolvoval v roku 1971 a bol mu priznaný titul MUDr.

## Lekárska prax
Po absolvovaní štúdia a lekárskej príprave, nastúpil ako vojak z povolania, vo vojenskej hodnosti nadporučík, do Československej ľudovej armády, na funkciu hlavný vojenský lekár, Vojenský útvar 8700 Michalovce - 1971.

*Lekár špecialista, otolaryngologické oddelenie, Letecká vojenská nemocnica Košice - 1976
*Náčelník, primár otolaryngologické oddelenie, Letecká vojenská nemocnica Košice - 1988
*Generálny riaditeľ a predseda Predstavenstva Leteckej vojenskej nemocnice, a. s. Košice – 2008
*Člen predstavenstva LVN, a. s.  - 2018
*Lekár ORL ambulancie, Univerzitná nemocnica - Nemocnica svätého Michala, a.s. Bratislava, pracovisko Košice – 2019

Bol aj  hlavným odborníkom otorinolaryngológie Ozbrojených síl SR a podieľal sa na výbere kandidátov na prvého slovenského kozmonauta. Ako prvý na Slovensku zaviedol vyšetrovanie porúch sluchu u novorodencov pomocou vyšetrenia otoakustických emisií.

## Vyznamenania a ocenenia
* Medaila Za službu vlasti
* Medaila Za zásluhy o obranu vlasti
* Cena primátora mesta Košice - 2004
* Cena obce Stakčín - 2017

## Publikačná činnosť
* Letecká vojenská nemocnica – efektívny prostriedok podpory integrovaného záchranného systému SR, Vojenská akadémia M.R.Štefánika, rok 2008.

## Referencie

Kategória:Slovenskí lekári
Kategória:Vojenskí lekári
Kategória:Otorinolaryngológovia
Kategória:Absolventi Lekárskej fakulty Karlovej univerzity
Kategória:Príslušníci Československej ľudovej armády
Kategória:Príslušníci Česko-slovenskej armády
Kategória:Príslušníci Ozbrojených síl Slovenskej republiky
Kategória:Osobnosti zo Stakčína
Dr. Harrow

***Dr. Harrow*** () je austrálsky dramatický seriál z lekárskeho prostredia, vytvorený Stephenom M. Irwinom a Leighom McGrathom, ktorého úvodný diel mal premiéru 9. marca 2018 na austrálskej televízii ABC. Hlavnú rolu súdneho patológa Daniela Harrowa stvárnil Ioan Gruffudd.

2. mája 2018 bolo oznámené, že seriál bol predĺžený o druhú sériu, ktorá mala premiéru 12. mája 2019. 10. októbra 2019 stanica ABC obnovila seriál pre tretiu sériu.

Na Slovensku mal premiéru 2. augusta 2020 na WAU.

## Dej

*Harrow* rozpráva príbeh doktora Daniela Harrowa, súdneho patológa, ktorý odmieta rešpektovať autority. Má neochvejnú empatiu k mŕtvym, ktorá mu pomáha riešiť aj veľmi bizarné prípady. Je ochotný obísť každé pravidlo a je odhodlaný pomôcť obetiam vrážd a odhaliť pravdu, čo sa im stalo. Nikto však nevie, ako hrozné tajomstvo z minulosti ohrozuje ako jeho, tak i jeho rodinu a kariéru!

## Obsadenie

### Hlavné postavy

* Ioan Gruffudd ako doktor Daniel Harrow, súdny patológ
* Mirrah Foulkes ako seržantka Soroya Dassová, policajtka (prvá séria)
* Remy Hii ako Simon Van Reyk, súdny patológ
* Anna Lise Phillips ako Stephanie Tolsonová, učiteľka na základnej škole, Harrowova ex-manželka a Fernina matka
* Darren Gilshenan ako Lyle Fairley, patológ
* Damien Garvey ako Bryan Nichols, policajt
* Ella Newton ako Fern Harrowová, Harrowova a Stephaniena dcéra
* Robyn Malcolm ako Maxine Pavichová, riaditeľka Queenslandského forenzného inštitútu a Harrowova šéfka
* Hunter Page-Lochard ako Callan Prowd, Fernin priateľ
* Tony Barry ako Jack Twine, Harrowov bývalý šéf a mentor, teraz žije v sanatóriu (prvá séria)
* Jolene Anderson ako doktorka Grace Molyneux, mladá patologička a Fairleyho neter (druhá séria)
* Grant Bowler ako Francis Chester (druhá séria)
* Heather Mitchell ako Louise Chesterová (druhá séria)

### Vedľajšie postavy

* Uli Latukefu ako Jesse Walsh, Stephanien nový priateľ (prvá séria)
* Faustina Agolley ako Edwina Gharamová (druhá séria)
* Geoff Morrell ako doktor Laurie Badcoe (druhá séria)

### Hosťujúca postava

* Gary Sweet ako Bruce Reimers v prvej epizóde prvej série, "Actus Reus"

## Série

## Časti

### 1. séria (2018)

### 2. séria (2019)

### 3. séria

## Referencie



## Externé odkazy

*  na ABC
* 
* *[https://www.fdb.cz/serial/harrow//164736 Dr. Harrow]* vo Filmovej databáze
* *[https://www.serialzone.cz/serial/harrow/ Dr. Harrow]* na SerialZone
* 
* *[http://www.tv.com/shows/harrow/ Dr. Harrow] * na TV.com
* *[https://www.rottentomatoes.com/tv/harrow Dr. Harrow]* v recenznom agregátore Rotten Tomatoes
* *[https://www.metacritic.com/tv/harrow Dr. Harrow]* v recenznom agregátore Metacritic

Kategória:Austrálske televízne seriály
Kategória:Kriminálne televízne seriály
Kategória:Dramatické televízne seriály
Kategória:Televízne seriály z roku 2018
Cennet

***Cennet*** (tur. *Cennet'in Gözyaşları*) je turecký romanticko-dramatický seriál pôvodne vysielaný v rokoch 2017 a 2018. Hlavné postavy stvárnili herečka Almila Ada a herec Berk Atan. Na Slovensku ho vysielala televízia Doma od 30. marca 2020 do 12. októbra 2020 od pondelka do štvrtka o 20:30. Prvý týždeň sa seriál vysielal v dvoch častiach za sebou. Následne sa až do konca vysielala denne iba jedna časť kvôli koronakríze, ktorá v tej dobe veľmi ovplyvnila výrobu dabingu. TV Doma začne seriál reprízovať od 5. októbra 2022 každý pracovný deň o 10:20 v dvoch častiach za sebou.

## Dej
Cennet (Almila Ada) je mladá žena, ktorú ako dieťa opustili tí najdôležitejší ľudia a odvtedy sa statočne pretĺka životom. Vždy jej však chýbala materinská láska. Tvrdo na sebe pracovala, aby sa stala najlepšou študentkou vo svojom ročníku architektúry. To sa jej aj podarí a po promócii jej pani Arzu (Esra Ronabar), matka jej spolužiačky Melisy (Zehra Yılmaz), ponúkne vysnívanú prácu. Vo firme sa zoznámi so Selimom (Berk Atan) a ako plynú dni, pomaly sa rozpamätajú, že Cennet a Selim nie sú úplne neznámi – v detstve boli najlepšími priateľmi, no rozdelila ich nehoda, po ktorej Selim zmizol z Cennetinho života a stratil pamäť. Ich vzťah však narazí na problém – Selima má totiž vyhliadnutého pre svoju dcéru už niekto iný... Aby toho nebolo dosť, ten „niekto“ je možno Cennetina biologická matka, ktorá ju v detstve opustila. Namiesto materinskej lásky však plánuje krutý plán, ako Cennet raz a navždy vymazať zo svojho života.

## Obsadenie

## Externé odkazy
* 
* Oficiálna slovenská webstránka

Kategória:Turecké televízne seriály
Kategória:Turecké telenovely
Kategória:Televízne seriály z roku 2017
Institut Mines-Télécom Business School

náhľad|Logo školy
**Institut Mines-Télécom Business School** je európska biznis škola nachádzajúca sa v Paríži a Évry. Bola založená v roku 1979.

## Charakteristika
IMT BS je trojnásobne akreditovaná medzinárodnými AMBA, CGE a AACSB. Škola má cca 7 500 absolventov.

## Študijné programy
IMT BS má svoj Master in Management program, niekoľko Masters programov v rôznych oblastiach ako napríklad marketing, financie, médiá, ľudské zdroje. IMT BS udeľuje aj PhD titul.

## Umiestnenia v rebríčkoch
V roku 2019 sa program Master in Management umiestnil na 75. mieste v globálnom rebríčku Financial Times.

## Referencie


## Externé odkazy
* Oficiálna stránka
* Stránka absolventov

Kategória:Vysoké školy vo Francúzsku
Kategória:Školy v Paríži
Marián Viskupič

RNDr. Ing. **Marián Viskupič** (* 18. október 1977, Bratislava) je slovenský politik, poslanec Národnej rady Slovenskej republiky. Je predsedom Výboru pre financie a rozpočet a poslancom Trnavského samosprávneho kraja. Je zakladajúcim členom strany Sloboda a Solidarita (SaS) a je jej krajským predsedom v Trnavskom kraji.

## Životopis
Narodil sa v Bratislave, základnú školu navštevoval a ukončil v Šúrovciach (1984-1992). Neskôr pokračoval na Gymnáziu v Seredi (1992-1996). Vysokoškolské vzdelanie získal na Prírodovedeckej fakulte Univerzity Komenského v Bratislave v odbore Učiteľstvo všeobecne vzdelávacích predmetov so špecializáciou matematika – biológia (19962001). Rigoróznu prácu obhájil na Katedre antropológie na Prírodovedeckej fakulty Univerzity Komenského v roku 2004 a získal titul RNDr.. Následnú cestu ekonóma odštartoval štúdiom na Fakulte podnikového manažmentu Ekonomickej univerzity v Bratislave s odborom Ekonomika a manažment podniku. Pracovné skúsenosti naberal popri štúdiách ako učiteľ na základnej škole v Šúrovciach a neskôr v Bratislave na Obchodnej akadémii Nevädzová 3. V rokoch 20022010 pôsobil ako manažér v Summit Motors Slovakia a Summit Motors Bratislava a v rokoch 20132017 na pozícii riaditeľa popredných služieb. Dva roky pracoval ako generálny riaditeľ Sekcie majetku a infraštruktúry na ministerstve obrany SR (20102012).

Je ženatý a má dve deti.

## Politická kariéra
V roku 2009 stál pri zrode politickej strany Sloboda a Solidarita (SaS) a zároveň je jej krajským predsedom v Trnavskom kraji. V roku 2017 sa stal poslancom Trnavského samosprávneho kraja za volebný obvod Trnava. V Bratislavskom samosprávnom kraji zastával od roku 2017 funkciu riaditeľa Úradu BSK. Hlavnými činnosťami boli riadenie a organizácia práce Úradu BSK, priame riadenie riaditeľov odborov Úradu a vedúcich oddelení zaradených do priamej riadiacej pôsobnosti, ako aj zamestnancov sekretariátu riaditeľa. V roku 2019 sa stal poslancom NR SR ako náhradník za Luciu Ďuriš Nicholsonovú. V parlamente pôsobil ako podpredseda Výboru pre financie a rozpočet. Ako predseda Výboru pre financie a rozpočet pokračuje v ďalšom volebnom období. Ako ekonóm je za čo najjednoduchšiu formu podnikania bez zbytočných právnych prekážok. V programe SaS sa podieľal na kapitole – „zdravé financie – štátny rozpočet“. Bol za rázne zrušenie zákazu nedeľného predaja, dlhodobo presadzuje zmeny v legislatívnom procese za stranu SaS.

## Referencie

## Iné projekty

Kategória:Slovenskí politici
Kategória:Politici SaS
Kategória:Poslanci NR SR (2016 – 2020)
Kategória:Poslanci NR SR (2020 – 2023)
Kategória:Absolventi Prírodovedeckej fakulty Univerzity Komenského
Kategória:Osobnosti z Bratislavy
Asus Tinker Board

náhľad|Asus Tinker Board

**ASUS Tinker Board** je jednodoskový počítač, ktorý vyrába spoločnosť ASUS od roku 2017. Jeho veľkosť a piny sú prispôsobené na to, aby bol kompatibilný s druhou a treťou generáciou Raspberry Pi.

Prvá verzia obsahuje 4k video, 2 GB RAM, gigabitový ethernet a procesor Rockchip RK3288 bežiaci na 1,8 GHz.

## Referencie

## Zdroj

Kategória:Jednodoskové počítače
Londýnska zmluva (1641)

**Londýnska zmluva** podpísaná 10. augusta 1641 bola mierová zmluva, ktorá uzatvorila tzv. vojny biskupov (*The Bishops' Wars*) medzi Anglickým kráľovstvom (Karol I.) spojeným so škótskymi rojalistami a škótskymi protestantmi (Covenanters). 

## Historický kontext

V roku 1637 chcel Karol I. uviesť novú liturgickú knihu *[[Book of Canons]]* (obdobu anglickej *[[Book of Common Prayer]]*) pre Škótsku cirkev (the Kirk), a priblížiť škótskych protestantov ku anglickej episkopálnej cirkvi. Škóti chceli naďalej po vzore presbyteriánskej reformácie zrušiť úrady biskupov a odmietali akékoľvek katolizujúce reformy. Škóti s neprejednanou, a ich parlamentom neodsúhlasenou reformou nesúhlasili, ba dokonca škótski presbyteriáni na znak protestu podpísali pakt (National Covenant alebo iba Covenant). Odtiaľ následne pochádza ich názov covenanters - "covenanteri". Hnutie následne naberalo na sile a vážne ohrozovalo kráľovu autoritu v krajine. Karol I. proti ich hnutiu rázne zakročil a prepadol Škótsko, čím sa začala tzv. Prvá vojna biskupov. Neúspechy anglických vojsk viedli k prímeriu a rokovaniam o mieri. Spor sa však nepodarilo vyriešiť a vypukla Druhá vojna biskupov, v ktorej však kráľ znovu začal prehrávať a osudnou sa mu stala najmä bitka pri Newburne (28. august 1640). Výsledkom rokovaní bola predbežná Riponská zmluva, ktorá kráľovi odoberala značné finančné prostriedky. Kráľ následne zvolal Dlhý parlament, od ktorého očakával schválenie finančnej podpory. Po tom, čo parlament v novembri 1640 pomoc odmietol, sa začali rokovania o konečnom mieri.

## Rokovanie a obsah zmluvy
Rokovania medzi Karolom I. a Škótmi prebiehali až do podpisu Londýnskej zmluvy 10. augusta 1641. Zmluva bola kompromisom, pretože nie všetky škótske požiadavky boli splnené. Kráľ, ktorý musel riešiť problémy s anglickým parlamentom sa však snažil konflikt, čo najrýchlejšie ukončiť a tak sa v zmluve zaviazal:

* prijať zákony schválené škótskym parlamentom v roku 1640, vrátane ustanovení podľa ktorých:
** naďalej nebol potrebný kráľov súhlas pre platnosť noriem schválených škótskym parlamentom, kráľ nemal právo veta
** boli zrušené biskupstvá v Škótsku
* Škótsko malo obdržať reparácie vo výške 300 000 libier (nazvané bratská pomoc)
* mala byť ustanovená anglicko-škótska parlamentná komisia, ktorá mala udržiavať mier a spoluprácu medzi krajinami
* kráľovské hrady v Edinburghu a Dumbartone sa začali používať výlučne na obranné účely
* Škóti, ktorí sa pridali do Covenantu nemali byť prenasledovaní ani diskriminovaní,
* škótske lode a tovary, ktoré boli počas vojny zadržané mali byť vrátené Škótsku

## Referencie

## Pozri aj
* Londýnska zmluva

Kategória:Mierové zmluvy
Kategória:Anglické kráľovstvo
Kategória:Škótske kráľovstvo
Železničná stanica Sása-Pliešovce

**Železničná stanica Sása-Pliešovce** je železničná stanica v katastri obce Sása, ale obsluhujúca tiež Pliešovce. Leží na trati 153 Zvolen – Čata.

Stanica obsahuje 4 dopravné a 3 manipulačné koľaje. Za stanicou vo smere od Zvolena dosahuje trať medzi 20. a 21. kilometrom nadmorskú výšku 427 m n.m. Plánovaná bola ako jedna z troch na trati. Staničnú budovu zhotovila firma Spojená stavebná účastinná spoločnosť, Bratislava. Na stanici bola vybudovaná aj hospodárska budova a sklad s nákladnou rampou. Trať bola slávnostne otvorená 15. januára 1925, v pravidelnej prevádzke je od nasledujúceho dňa. ŽSR stanicu Sása-Pliešovce uvádzajú ako príklad monumentálnej stanice, síce odsunutej od osídlenia, ale *„znamenajúce spoľahlivý záchytný bod pre cestujúceho alebo náhodného pútnika“*.

Vo februári 2019 ŽSR plánovali rekonštrukciu nakladacieho a vykladacieho priestoru s prístupovými cestami. Náklady na stavbu mali byť viac ako 1 milión eur. Stanica by sa mala upraviť podľa nosnostných požiadaviek Ozbrojených síl. ŽSR na rekonštrukcie vybrali firmu RWB z Banskej Bytrice, stáť má 960 tisíc eur. Upravené má byť tiež osvetlenie plochy a elektrické prípojky pre zariadenia OS SR.

Stanica nie je bezbariérovo prístupná.

## Referencie

## Externé odkazy
* Stanica na stránke VLAKY.NET
* Projekt VoVlaku 

Sása-Pliešovce
Kategória:Doprava v okrese Zvolen
Kategória:Sása (okres Zvolen)
Kategória:Pliešovce
Žralok sivý

**Žralok sivý** môže byť iný názov druhu:
*hexanchus sivý (synonymum: šesťžiabrovec tuponosý; *Hexanchus griseus*), pozri hexanchus sivý
*psohlav húfny (synonymá: žralok šedivý, žralok psí, žralok psohlavý, tope; *Galeorhinus galeus*, *Galeus canis*), pozri psohlav húfny
*leopardovec sivý (*Mustelus canis*), pozri leopardovec sivý
*žralok belasý (*Prionace glauca*), pozri žralok belasý (Prionace glauca)

## Zdroje
2. slovenská futbalová liga 2020/2021

**2. slovenská futbalová liga 2020/2021** bol 28. ročník druhej najvyššej futbalovej súťaže na Slovensku. Súťaž organizoval Slovenský futbalový zväz.

## Priebeh sezóny

### Tabuľka

Tabuľka je kompletná.

FK Poprad (15.) bolo odrátaných 6 bodov.

**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body

V prípade rovnosti bodov v tabuľke rozhodujú v nasledovnom poradí: 1) Body zo vzájomných zápasov daných tímov; 2) Skóre zo vzájomných zápasov daných tímov; 3) Góly strelené na ihrisku súpera vo vzájomných zápasoch daných tímov; 4) Play-off.

### Zápasy

Tabuľka zápasov je kompletná.

## Štatistiky
### Góly

## Externé odkazy
* futbalnet.sk - Futbalové súťaže, výsledky a detaily zápasov, štatistiky tímov aj hráčov
* futbalsfz.sk - Oficiálna stránka slovenského futbalového zväzu

Kategória:Futbal v 2020
Kategória:Futbal v 2021
Kategória:Druhá najvyššia futbalová súťaž na Slovensku
Obojetník

**Obojetník** môže byť:
*hermafrodit
*obojetný (čiže neúprimný, falošný, pokrytecký) človek, pozri napr. neúprimnosť, pokrytectvo

## Referencie
Železničná zastávka Dobrá Niva zastávka

**Dobrá Niva zastávka** je železničná zastávka v obci Dobrá Niva. Leží na trati 153 Zvolen – Čata medzi stanicami Dobrá Niva a Sása-Pliešovce.

Zastávka má jedno nástupište, administratívne je pridelená k stanici Zvolen. V septembri 2019 sa obec Dobrá Niva opätovne snažila o odkúpenie budovy od ŽSR. Obec ju plánuje *„využívať na činnosť klubov, spolkov a združení, ktorých je v obci s 1850 obyvateľmi hneď niekoľko“*. Stav budovy vyžaduje opravu, železničné využitie však nemá, lístky sa kupujú vo vlaku.

## Referencie

## Externé odkazy
* Zastávka na stránke VLAKY.NET
* Projekt VoVlaku 

Dobrá Niva
Kategória:Doprava v okrese Zvolen
Kategória:Dobrá Niva (obec)
Železničná stanica Dobrá Niva

**Železničná stanica Dobrá Niva** je železničná stanica v obci Dobrá Niva. Leží na trati 153 Zvolen – Čata.

Stanica má 3 dopravné, 2 manipulačné a 1 odstavnú koľaj. Administratívne je pridelená k stanici Zvolen, vo Zvolene sídli prednosta stanice.

Stanica bola v posledných rokoch využívaná hlavne ako nákladná. Kvôli blízkosti vojenského obvodu Lešť je využívaná na prekládku vojenskej techniky. Ministerstvo obrany malo v roku 2019 uskutočniť rekonštrukciu nakladacej rampy, peróna a prístupnej cesty.

## Referencie

## Externé odkazy
* Stanica na stránke VLAKY.NET
* Projekt VoVlaku 

Dobrá Niva
Kategória:Doprava v okrese Zvolen
Kategória:Dobrá Niva (obec)
Horst-Wessel-Lied

**Horst-Wessel-Lied** (doslovný preklad: *Pieseň Horsta Wessela*) je skladba od Horsta Wessela z roku 1929. Zo začiatku sa používala ako pochodová pieseň SA. V roku 1933 sa stala hymnou politickej strany NSDAP a druhou (úradne neuznanou) hymnou nacistického Nemecka.

## Dejiny piesne
Pieseň bola po prvýkrát predstavená v roku 1929, keď NSDAP do svojich novín Útok (nem. *Der Angriff* ) vložila text piesne pod názvom *Die Fahne Hoch*. Čoskoro sa stala pochodovou piesňou SA. Podľa anglicko-nemeckého profesora, *Georga Brodericka*, je melódia piesne prevzatá z ľudovej piesne *Königsberg Lied*, ktorá bola v 20. a 30. rokoch 20. storočia pomerne známa.     
Horst Wessel bol vo svojom dome prepadnutý a postrelený dvoma členmi komunistíckej paramilitantnej organizácie Roter Frontkämpferbund - Albrechtom Höhlerom a Erwinom Rückertom. 23. februára 1930 zomrel v nemocnici na otravu krvi. 

Keď sa NSDAP dostala k moci, *Horst-Wessel-Lied* sa stala *[[de facto]]* druhou, aj keď neuznanou, hymnou Nemecka tak, ako vo fašistickom Taliansku Giovinezza.
Po roku 1945 bolo spievanie tejto piesne zakázané. V Nemecku  a Rakúsku  je púšťanie a spievanie *Horst-Wessel-Lied* na verejnosti aj dodnes protizákonné.

## Text piesne

## Referencie

## Pozri aj
* Deutschland, Deutschland über alles (súčasná hymna Nemecka) 
* Nacistické Nemecko
* Horst Wessel

## Externé odkazy
* Pieseň (text a melódia) (MP3)
* Biografia Horsta Wessela (po anglicky)

Kategória:Nacizmus
Kategória:Politické piesne
Kategória:Nemecké piesne
Hermafrodit (rozlišovacia stránka)

**Hermafrodit** môže byť:
*obojpohlavný (v širšom zmysle aj intersexuálny) organizmus, pozri hermafrodit
*Hermafroditos
*prenesene: neenergický muž
Bisexualita (rozlišovacia stránka)

**Bisexualita** alebo **bisexuálnosť** môže byť:
* v lekárstve a sexuológii: typ sexuálnej orientácie, pozri bisexualita
* v zoológii, botanike a lekárstve (synonymum: **dvojpohlavnosť**): 
** hermafroditizmus
** a) existencia organizmu v podobe dvoch rozdielnych pohlaví, b) jav, pri ktorom sa populácia skladá z jedincov s rôznym pohlavím, pozri bisexualita (populácia)

## Referencie
Bernský párok

thumb|Bernské párky s hranolkami a chrenovou horčicou
**Bernský párok** (nem. *Berner Würstel*) je viedenský alebo frankfurtský párok, ktorý je pozdĺžne nakrojený a naplnený syrovými prúžkami (väčšinou ementálom) a okrem toho je obalený údenou slaninou. Existujú aj výrobcovia párkov, ktorí už syr vložili do párkového mäsa.

Bernské párky nepochádzajú zo Švajčiarska (ako napovedá názov), ale od Zell am See v Rakúsku a sú pomenované po svojom vynálezcovi, šéfkuchárovi Erichovi Bernerovi staršom. Okresný archivár Scholz potvrdil ústne zaslanie receptu. Kuchár vyvinul bernské párky ako rýchlo pripraviteľné občerstvenie pre členov Liedertafel Zell am See v 50. rokoch 20. storočia. Po týždennej skúške tento najväčší mužský zbor v Salzbursku často navštevoval Ericha Bernera v jeho Tiroler Weinstüberl v Zell am See.

## Referencie

## Externé odkazy
* Recept na bernské párky (po česky)

## Zdroj
*

Kategória:Údeniny
Kategória:Rakúska kuchyňa
Androgýnia

**Androgýnia** môže byť:
* v zoológii, botanike, lekárstve: hermafroditizmus (ako nechorobný alebo chorobný stav)
* v botanike:
** hermafroditizmus (pozri vyššie)
** hermafroditizmus v podobe obojpohlavnosti kvetov, pozri pod hermafroditizmus
** a) výskyt samčích kvetov v súkvetí, ktoré je inak čisto samičie, b) výskyt samčích a samičích kvetov v tom istom súkvetí po sebe , opak gynandrie, pozri androgýnia (súkvetie)
* v zoológii a lekárstve: 
** samčí pseudohermafroditizmus a mužský pseudohermafroditizmus, opak gynandrie, pozri pod pseudohermafroditizmus
** pseudohermafroditizmus
* v psychológii: a) prítomnosť typicky mužských a typicky ženských osobnostných vlastností rovnakou mierou v jednej osobe , b) prítomnosť resp. zmes mužských a ženských telesných a psychických vlastnosti v jednej osobe , pozri androgýnia (psychológia)

## Zdroje
Obojakosť

**Obojakosť** alebo staršie **obojetnosť** môže byť:
*dvojakosť
*nerozhodnosť
*neúprimnosť, falošnosť
*v zoológii, botanike, lekárstve: hermafroditizmus
*v jazykovede: určitá pravopisná vlastnosť spoluhlások, pozri obojaká spoluhláska
13 Reasons Why

***13 Reasons Why*** (štylizované ako ***TH1RTEEN R3ASONS WHY***) je americký dramatický seriál Netflixu založený na rovnomennom románe od Jaya Ashera z roku 2007. Seriál sa zaoberá stredoškolským študentom Clayom Jensenom a následkami samovraždy Hannah Bakerovej, ktorá v krabici od kaziet opisuje prečo sa rozhodla ukončiť svoj život. Prostredníctvom rôznych príbehov seriál skúma a zobrazuje širokú škálu sociálnych otázok ovplyvňujúcich modernú mládež, vrátane samovrážd, sexuálneho obťažovania, šikanovania, rasizmu, atletickej kultúry, duševného zdravia, drogovej závislosti, alkoholizmu, domáceho násilia, homofóbie, deportácie, policajnej brutality, užívania steroidov, bezdomovectva, HIV, interrupcií či streľbách na školách. Tento seriál je produkovaný July Moon Productions, Kicked to the Curb Productions, Anonymous Content a Paramount Television.

## Referencie


Kategória:Televízne seriály USA
Kategória:Televízne seriály z roku 2017
Kategória:Televízne seriály Netflix
Formula 2 v roku 2020

**Sezóna 2020 Formuly 2** bol štvrtým ročníkom šampionátu FIA Formula 2. Šampionát je sprievodnou sériou Formuly 1. Všetci jazdci pretekajú v identických monopostoch so šasi Dallara F2 2018 a preplňovaným šesťvalcovým vidlicovým motorom od Mecachrome. Pneumatiky dodáva Pirelli.

## Zloženie tímov

## Kalendár

## Výsledky a umiestnenie
### Výsledky

### Bodovací systém
#### Hlavné preteky

#### Šprint

### Majstrovstvá jazdcov

**Poznámka:**
*‡ – Bol udeľovaný polovičný počet bodov, pretože bolo odjazdeného menej ako 75% dĺžky pretekov.

### Majstrovstvá tímov

**Poznámka:**
*‡ – Bol udeľovaný polovičný počet bodov, pretože bolo odjazdeného menej ako 75% dĺžky pretekov.

## Referencie

Kategória:Šport v 2020
2020
Trieda SNP (Banská Bystrica)

**Trieda SNP** je ulica v banskobystrickej mestskej časti Banská Bystrica.

## Poloha
Trieda SNP sa nachádza na sídlisku Sídlisko, ktoré bolo okolo nej postavené v rokoch 1953 až 1965. Kopíruje niekdajší kanál odvádzajúci vodu z bývalej mestskej elektrárne. Na západe končí na Námestí slobody. Približne v polovici ju pretína ulica 29. augusta.

## Budovy
* Trieda SNP 20: Základná škola, Trieda SNP 20, Banská Bystrica
* Trieda SNP 53: Študentský domov č. 4 Univerzity Mateja Bela
* Trieda SNP 54: Stredná športová škola 
* Trieda SNP 75: Krajské riaditeľstvo Hasičského a záchranného zboru
* Trieda SNP 75: Sekcia zberu a spracovania dát v priemysle a terénnych zisťovaní v Banskej Bystrici Štatistického úradu SR

## Galéria

Súbor:Budova bývalého Podniku výpočtovej techniky.jpg|Trieda SNP v novembri 2005, v pozadí budova Tr. SNP 75
Súbor:Trieda SNP Banská Bystrica 20230415k.jpg|Trieda SNP v apríli 2023
Súbor:Trieda SNP Banská Bystrica 20230415b.jpg|Internáty Univerzity Mateja Bela


## Referencie

Kategória:Ulice v Banskej Bystrici
Kategória:Banská Bystrica (mestská časť)
Kategória:Ulice pomenované po Slovenskom národnom povstaní
Puls 4

**Puls 4** (pôvodne **Puls TV**) je rakúska terestriálna televízna stanica. Ako názov naznačuje, je štvrtým televíznym kanálom v Rakúsku po ORF 1, ORF 2 a ATV.

## História
Puls 4 začala ako lokálna viedenská televízna stanica „Puls TV“. V roku 2007 ju prevzala spoločnosť ProSiebenSat.1 Media. Dňa 28. januára 2008, s pridaním nočného spravodajstva, bola znovu spustená ako „Puls 4“, rakúska štvrtá hlavná terestriálna sieť.

## Relácie
### Originálne
**[[Austria's Next Topmodel]]*
**[[The Masked Singer Austria]]*

### Importované
**[[Amerika hľadá topmodelku]]* *(America's Next Top Model)*
**[[Miss Earth]]*

### Seriály
**[[1600 Penn]]* (2017)
**[[The 4400]]* (2008, 2010)
**[[Bis in die Spitzen]]*, nemecká verzia seriálu *[[Cutting It]]* (2010)
**[[Cagney & Lacey]]* (2010)
**[[Criminal Minds: Suspect Behavior]]* (*Criminal Minds: Team Red*; 2014-2016)
***' (''CSI: Crime Scene Investigation''; 2011-2014)
***' (*CSI: Miami*; 2008–súčasnosť)
***' (''CSI: NY''; 2012-2016)
*''[[Dawson's Creek]]'' (2009)
***' (*Diagnose: Mord*;2008-2016)
**[[Edel & Starck]]* (2008, 2010)
**[[Fringe (TV series)|Fringe]]* (*Fringe - Grenzfälle des FBI*; 2010-2012)
**[[Highway to Heaven]]* (*Ein Engel auf Erden*; 2008-2016)
**[[King (seriál, 2011)|King]]* (2013-2014)
**[[Zákon a poriadok]]* *(Law & Order)*
**[[Zákon a poriadok: Špeciálna jednotka]]* *(Law & Order: SVU*
**[[Magnum (seriál)|Magnum]]* (2009-2010)
**[[Miami Vice]]* (2009-2010)
**[[To je vražda, napísala]]* (*Mord ist ihr Hobby*; 2009-2017)
**[[Numb3rs]]* (*Numb3rs - Die Logik des Verbrechens*; 2008-2013, 2016)
**[[Royal Pains]]* (2011-2014)
**[[Terra Nova (seriál)|Terra Nova]]* (2012)
**[[The Guardian (seriál)|The Guardian]]* (*The Guardian - Retter mit Herz*; 2008-2010)
**[[The Shield]]* (*The Shield - Gesetz der Gewalt*; 2008-2010)
**[[The Wonder Years]]* (*Wunderbare Jahre*; 2013-2014)

### Šport
* *[[UEFA Europa League]]*
* *[[UEFA Youth League]]*
* ''NFL''

## Logá stanice

Puls tv Logo.svg|Logo Puls TV
Puls 4 Logo.svg|Logo do decembra 2015
Puls 4 HD.svg|Logo Puls4 HD do decembra 2015
Puls4 2015.png|Logo od decembra 2015 do 4. septembra 2016
PULS4 HD Logo 2015.png|Logo Puls4 HD od decembra 2015 do 4. septembra 2016
Senderlogo Puls4 2016.png|Logo stanice od 5. septembra 2016
Cornerlogo Puls4 2016.svg|Rohové logo od 5. septembra 2016
Senderlogo Puls4 HD 2016.png|Logo stanice Puls4 HD od 5. septembra 2016
Cornerlogo Puls4 HD 2016.png|Rohové logo Puls4 HD od 5. septembra 2016
4News Logo 2016 (ProSiebenSat.1PULS4).png|Logo dcérskej televíznej stanice *4News* od jesene 2016


## Externé odkazy
* Oficiálna webstránka (po nemecky)

## Zdroj

Kategória:Televízne stanice v Rakúsku
ORF 1

**ORF 1** (predtým **FS1**, potom od roku 1992 do roku 2011 a znovu od roku 2019 **ORF 1**, v rokoch 2011 až 2019 **ORF eins**)  je rakúska verejnoprávna televizna stanica spoločnosti Österreichischer Rundfunk. Bola prvou televíznou stanicou v Rakúsku, ktorá začala vysielať už 1. augusta 1955. ORF 1 vysiela televízne seriály a celovečerné filmy, zatiaľ čo ORF 2 sa zameriava na kultúrne a informačné programy.

ORF SPORT + je nová športová stanica, ktorá ale nebráni ORF 1 vo vysielaní významných športových akcií. Vzhľadom k tomu, že musí súťažiť so širšou škálou nemeckých súkromných televiznych staníc cez káblovú televíziu alebo satelit, programy ORF sa zameriavajú na tradičné publikum. Na rozdiel od nemeckých televíznych staníc (ktoré sú zvyčajne k dispozici free-to-air), ORF 1 a ORF 2 sú cez satelit zakódované.

## Vývoj loga

ORF1 bis 92.svg|do roku 1992
ORF1 Logo 1992-2000.svg|1992 – 2000
ORF-1-Logo.svg|2000 – 2005
ORF1 logo.svg|august 2005 – 8. január 2011
ORF HD.svg|2. jún 2008 – 8. január 2011
ORFeins.svg|8. január 2011 – 26. apríl 2019
ORFeins HD.svg|8. január 2011 – 26. apríl 2019
ORF 1 2019.svg|od 26. apríla 2019


## Referencie

## Externé odkazy
* Oficiálna webstránka s TV programom 

## Zdroj

Kategória:Televízne stanice v Rakúsku
Nový Šastelek

**Nový Šastelek** (, po slovensky aj *Bajaš*) je dedina, miestna časť obce Derna v Bihárskej župe v Rumunsku. Je to typická kopaničiarska obec a významné sídlo rumunských Slovákov.

## Slovenská komunita
Slováci prichádzajú do Nového Šasteleku od roku 1910 vnútornou kolonizáciou hlavne z Novej Huty a Bodonoša. Aktuálne (2011) tu žije 268 obyvateľov, z toho bolo v roku 2002 – 305 Slovákov (medzičasom sa časť obyvateľov odsťahovala). V dedine sa nachádza základná škola (prvý stupeň) a materská škola s vyučovacím jazykom slovenským. Pôsobil tu aj Rudolf Dočolomanský, otec Michala Dočolomanského, známeho herca.

## Referencie


## Pozri aj
* Slováci v Rumunsku
* Derna
* Nová Huta (Rumunsko)
* Bodonoš
* Rudolf Dočolomanský

Kategória:Sídla Slovákov v Rumunsku
Kategória:Dediny v Rumunsku
Martin Sheen

**Ramón Gerard Antonio Estévez** (* 3. august 1940, Dayton, Ohio, USA), známy pod umeleckým menom **Martin Sheen**, je americký herec. Do popredia sa dostal vďaka rolám vo filmoch *The Subject Was Roses* (1968) a *Zapadákov* (*Badlands*; 1973), no neskôr ho preslávila hlavná rola vo vojnovej dráme *[[Apocalypse Now|Apokalypsa]]* (*Apocalypse Now*; 1979) a stvárnenie prezidenta Josiaha Bartleta v televíznom seriáli *[[Západné krídlo]]* (*The West Wing*; 1999 – 2006). V rokoch 2015 – 2020 hral postavu Roberta Hansona v seriáli Netflixu, *Grace and Frankie*.

Za stvárnenie Kita Carruthersa vo filme *Zapadákov* (*Bandlands*) získal ocenenie pre najlepšieho herca na Medzinárodnom filmovom festivale San Sebastián. Za rolu kapitána Willarda v dráme *[[Apocalypse Now|Apokalypsa]]* (*Apocalypse Now*) získal nomináciu na Filmovú cenu BAFTA v kategórii najlepší herec.

Sheen spolupracoval s množstvom filmových režisérov, ako sú Richard Attenborough, Francis Ford Coppola, Terrence Malick, David Cronenberg, Mike Nichols, Martin Scorsese, Steven Spielberg či Oliver Stone. Sheen v roku 1989 získal hviezdu na Hollywoodskom chodníku slávy. Za pôsobenie v televízii vyhral 2 Zlaté glóbusy a 2 ceny Screen Actors Guild, a to za seriál *Západné krídlo* (*The West Wing*). Za hosťujúcu rolu v sitkome *[[Murphy Brownová]]* získal cenu Emmy. V roku 2012 stvárnil strýka Bena vo filme *[[The Amazing Spider-Man]]*.

Narodil sa a vyrastal v Spojených štátoch ako syn imigrantov. Svoje umelecké meno začal používať pre ľahšie získanie hereckých úloh. Je otcom štyroch detí, všetci sú herci.

Sheen v roku 1990 režíroval film *Rýchlopaľba* (*Cadence*), v ktorom sa objavil po boku svojich synov Charlieho a Ramóna. Narozprával, produkoval a režíroval dokumenty, za ktoré v 80. rokoch získal 2 Daytime Emmy awards. Je aktívny v oblasti liberálnej politiky.

## Referencie


## Iné projekty

## Externé odkazy
* 
* 

## Zdroj
*

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Aktivisti USA
Kategória:Politickí aktivisti
Kategória:Držitelia ceny Zlatý glóbus za najlepší mužský herecký výkon v seriáli (dráma)
Kategória:Osobnosti USA španielskeho pôvodu
Kategória:Držitelia ceny Satellite Award
Kategória:Držitelia Screen Actors Guild Award
Kategória:Osobnosti USA írskeho pôvodu
Kategória:Osobnosti z Ohia
Športový areál FC Petržalka

**Športový areál FC Petržalka** je viacúčelový areál v bratislavskej mestskej časti Petržalka v časti Ovsište na Slovensku. V súčasnosti sa využíva prevažne na futbalové zápasy a tréningy a je domovom pre klub FC Petržalka. Pôvodná kapacita 5 000 bola znížená na 1 500 divákov.

## Časti areálu
Areál je používaný prevažne na futbal (hlavný štadión, tréningové ihrisko a malé ihrisko pre predprípravky), taktiež sa tu nachádza aj ihrisko pre plážový volejbal. Potom tu je detské ihrisko, dopravné ihrisko, kancelárie klubu a rezort Mari Kiri (ubytovanie a reštaurácia). náhľad|Plán športového areálu FC Petržaka

## Rekonštrukcia
13. marca 2019, sa vedenie klubu rozhodlo pristavať oproti hlavnej tribúne menšiu tribúnu a vedľa malú tribúnu pre fanúšikov hostí.

## Súčasnosť
V súčasnosti sa využíva prevažne na futbalové zápasy a tréningy FC Petržalka, ktorá hrá v 2. lige.

Kategória:Futbalové štadióny na Slovensku
Kategória:Štadióny v Bratislave
Kategória:Architektúra z 2012
Kategória:FC Petržalka 1898
Peľová komôrka

**Peľová komôrka** môže byť:
*mikrosporangium (teda samčia výtrusnica) semenných rastlín, lat. *loculamentum*, (čiastočné) synonymum: peľnicová komôrka, pozri peľová komôrka (mikrosporangium)
*malý priestor vo vajíčku nahosemenných rastlín medzi vajíčkovým jadrom a vajíčkovými obalmi, ktorý vzniká po uzavretí peľového vchodu, lat. *cella pollinaris*, pozri pod vajíčko (botanika)

## Zdroje
Pel

**Pel** môže byť:
*staršia podoba slova peľ
*priezvisko, napr.:
**Albert Pel (* 1849), francúzsky sériový vrah
**David Pel (* 1991), holandský tenista
**Hendrik Pel (1818-1876), holandský zoológ
**Pieter Klazes Pel (1852–1919), holandský lekár
Manuel II.

**Manuel II.** môže byť:

* byzantský cisár v rokoch 1391 – 1425, pozri Manuel II. (Byzantská ríša)
* trapezuntský cisár v roku 1332, pozri Manuel II. (Trapezuntské cisárstvo)
* portugalský kráľ v rokoch 1908 – 1910, pozri Manuel II. (Portugalsko)
* konštantínopolský patriarcha v exile v rokoch 1244 – 1254, pozri Manuel II. (konštantínopolský patriarcha)
* lisabonský patriarcha v rokoch 1929 – 1971, pozri Manuel II. (lisabonský patriarcha)

Kategória:Rozlišovacie stránky – Panovník
Prašník (rozlišovacia stránka)

**Prašník** môže byť:
* obec na Slovensku, pozri Prašník
* hradisko na Slovensku, pozri Prašník (hradisko)
* staršie: peľnica
Varasău

**Varasău** () je dedina, miestna časť obce Brusturi v Bihárskej župe v masíve Plopišských vrchov v Rumunsku. Je to typická kopaničiarska obec a sídlo rumunských Slovákov.

## Slovenská komunita
Slováci prichádzajú do Harasova od roku 1910 vnútornou kolonizáciou hlavne z Novej Huty, pričom dnes už sa z dediny ľudia prevažne sťahujú do práce do miest. Aktuálne (2011) má 152 obyvateľov, z toho bolo v roku 2002 – 76 Slovákov. V dedine sa nachádza základná škola (I. - IV. ročník) a materská škola s vyučovacím jazykom slovenským.

## Referencie


## Pozri aj
* Slováci v Rumunsku
* Brusturi
* Nová Huta (Rumunsko)

Kategória:Sídla Slovákov v Rumunsku
Kategória:Dediny v Rumunsku
Kategória:Bihárska župa v Rumunsku
Alexios II.

**Alexios II.** alebo **Alexej II.** môže byť:
* byzantský cisár v rokoch 1180 – 1183, pozri Alexios II. (Byzantská ríša)
* trapezuntský cisár v rokoch 1296 – 1330, pozri Alexios II. (Trapezuntské cisárstvo)
* patriarcha Moskvy a celej Rusi v rokoch 1990 – 2008, pozri Alexej II.

Kategória:Rozlišovacie stránky – Panovník
John Leckie

**John William Leckie** (* 23. október 1949, Londýn, Spojené kráľovstvo) je anglický hudobný producent a zvukový inžinier. Jeho produkciu zahŕňajú albumy ako: Magazine – *[[Real Life]]* (1978), XTC – *[[White Music]]* (1978), Dukes of Stratosphear – *[[25 O'Clock]]* (1985), The Stone Roses – *[[The Stone Roses (album)|The Stone Roses]]* (1989), Radiohead – *[[The Bends]]* (1995), Muse – *[[Origin of Symmetry]]* (2001) či Levellers – *[[We the Collective]]* (2018).

## Ocenenia
* 1996 — Music Week Award za najlepšieho producenta
* 1996 — Q Award za najlepšieho producenta
* 1997 — Brit Award za najlepšieho producenta
* 2001 — Music Managers Forum za najlepšieho producenta
* 2011 — Music Producers Guild za britský album roka od The Coral
* 2011 — BASCA Gold Badge Award

## Referencie

*

Kategória:Hudobní producenti
Kategória:Anglickí hudobní producenti
Kategória:Britskí hudobní producenti
Kategória:Anglickí hudobní technici
Kategória:Britskí hudobní technici
Kategória:Osobnosti z Londýna
Žralok piesočný

**Žralok piesočný** môže byť:
*žralok býčí (*Carcharius taurus*)
*žralok hnedý (*Carcharhinus plumbeus*)
*žralok škvrnitý (*Scyliorhinus canicula*)

## Zdroje
Kosířské lomy

**Kosířské lomy** sú národná prírodná pamiatka ev. č. 6125 neďaleko obcí Čelechovice na Hané a Slatinky v okrese Prostějov. Oblasť spravuje AOPK ČR - RP Olomoucko.

## Ochrana
Predmetom ochrany je územie s výskytom 
* a) travinných ekosystémov suchých trávnikov, lúk a pastvin, 
* b) skalných ekosystémov skál a sutí, 
* c) biotopov vzácnych a ohrozených druhov rastlín ponikleca velkokvetého *(Pulsatilla grandis)* a ľanolistníka Dollinerovho *(Thesium dollineri)*, vrátane ich populácií, 
* d) biotopov vzácneho a ohrozeného druhu živočícha spriadača kostihojového *(Callimorpha quadripunctaria)*, vrátane jeho populácií a 
* e) odkrytého geologického profilu, náleziska skamenelín prvohornej fauny a krasových javov v súvrství devónskych vápencov.

## Referencie


## Pozri aj
* Zoznam chránených území v okrese Prostějov

## Iné projekty

## Externé odkazy
* Vyhláška Ministerstva životného prostredia o vyhlásení pamiatky
* Na stránke AOPK ČR
* Státní lom na Geologické lokality.cz

Kategória:Chránené územia v okrese Prostějov
Kategória:Lomy v Česku
Kategória:Paleontologické lokality v Česku
Kategória:Zábřežská vrchovina
Kategória:Čelechovice na Hané
Riponská zmluva

[náhľad|Svetlomodrou farbou sú vyznačené územia, ktoré boli vďaka zmluve pridelené [Škótsko|Škótsku]]

**Riponská zmluva** (ang. *Treaty of Ripon*) bola mierová zmluva podpísaná 26. októbra 1640 medzi Karolom I. a škótskymi presbyteriánskymi protestantmi (covenantermi). Zmluva bola predbežnou mierovou zmluvou v tzv. druhej vojne biskupov (the Second Bishops' War) a nasledovala po anglickej porážke v bitke pri Newburne.

## Obsah zmluvy
Zmluva rozhodla o nasledujúcich bodoch:
* grófstva Durham a Northumberland boli dočasne pridelené Škótom
* Karol I. mal Škótom platiť 850/860 libier denne 

Kráľ, ktorý nemal peniaze na ďalšie vedenie vojen so Škótmi musel následne zvolať Dlhý parlament. Rokovania sa medzi kráľom a covenantermi sa tiahli až do augusta roku 1641, dokým nebola podpísaná Londýnska zmluva.

## Referencie

Kategória:Mierové zmluvy
Kategória:Škótske kráľovstvo
Kategória:Anglické kráľovstvo
Žralok škvrnitý

**Žralok škvrnitý** (iné názvy: **mačkovitý žralok bodkovaný**, **žralok bodkovaný**, **mačica škvrnitá**, **žralok mačkovitý**; zriedkavo: **mačka škvrnitá**, **žralok piesočný**; staršie: **morská mačka**; lat. *Scyliorhinus canicula*; staršie: *Scylliorhin(ch)us caniculus*, *Scyllium canicula*) je druh žraloka z čeľade Scyliorhinidae.

## Výskyt
Vyskytuje sa v severovýchodnom Atlantickom oceáne (od Škandinávie po severnú Afriku) a v Stredozemnom mori. Ide o jeden z najbežnejších európskych druhov žralokov.

## Opis
Je dlhý do 1 m a váži okolo 3 kg. Telo je dlhé a štíhle. Koža je hladká, hnedastá (sivočervená), s tmavohnedými bodkovitými škvrnami a niekoľkými svetlými škvrnami. Jeho oko má žmurku. 

## Spôsob života
Aktívny je cez deň aj v noci. Žije väčšinou samotársky, len ojedinele v jednopohlavných skupinách. 

## Potrava
Živí sa malými živočíchmi, akými môžu byť červy, mäkkýše, kôrovce, holotúrie a malé ryby. 

## Rozmnožovanie
Samica kladie 18 až 20 vajíčok, ktoré sa po 5 až 11 mesiacoch vyliahnu. 

## Vzťah s ľuďmi
Loví sa na obchodné účely - využíva sa z neho olej a mäso. 

## Iné projekty

## Referencie

Kategória:Scyliorhinidae
Kategória:Najmenej ohrozené druhy